### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har i 2019 til 2021 givet anlægsbevillinger finansieret af rådighedsbeløb med 20,4 mio. kr. og finansieret af kassen med 5,8 mio. kr. til etablering af daginstitution Buldervang.

Anlægget er afsluttet i 2021, og der aflægges anlægsregnskab herfor.

Ifølge Principper for Økonomistyring skal anlægsregnskaber for anlæg på over 2 mio. kr. aflægges særskilt.

**Indstillinger**

Direktøren indstiller, at anlægsregnskabet for etablering af daginstitution Buldervang godkendes.

**Behandling**

Børn- og Familieudvalget, Økonomiudvalget, Kommunalbestyrelsen.

**Sagsfremstilling**

Kommunalbestyrelsen har i 2019 til 2021 givet anlægsbevillinger finansieret af rådighedsbeløb med 20,4 mio. kr. og finansieret af kassen med 5,8 mio. kr. til etablering af daginstitution Buldervang.

Anlægget er afsluttet i 2021, og der aflægges anlægsregnskab herfor.

Ifølge Principper for Økonomistyring skal anlægsregnskaber for anlæg på over 2 mio. kr. aflægges særskilt.

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer/mindreforbrug  (mindreforbrug = +  og merforbrug = -) |
| Etablering af daginstitution Buldervang | 26.244.500 | 25.220.016 | 1.024.484 |
| I alt | 26.244.500 | 25.220.016 | 1.024.484 |

Specifikation af anlægsregnskabet fremgår af bilag.

*Det tekniske områdes bemærkninger*

I forbindelse med budgetvedtagelse for 2018 og overslagsårene besluttede Kommunalbestyrelsen at afsætte i alt 20,224 mio. kr. til etablering af en ny daginstitution i området Buldervang som erstatning for det nuværende ”Børnehuset Møllevang”, med en placering ved Lupinvej på den anden side af naboinstitutionen [adresse] ud mod [adresse].

Den nye bygning er en integreret daginstitution. Det betyder, at der er både vuggestue og børnehave under samme tag. Børnene kan således gå der indtil de skal i skole uden at skulle skifte institution.

I 1. halvår 2019 udarbejdede administrationen byggeprogram for den nye daginstitution, med inddragelse af pædagogisk personale, forældre og faglige enheder.

Efterfølgende udbydes projekteringsopgaven i en totalrådgiveraftale. Denne opgave blev vundet af ATRA arkitekter, som efterfølgende projekterede opgaven til udbud i hovedentreprise i indbudt licitation.

På baggrund af de indkomne priser, bevilligede Kommunalbestyrelsen yderligere 5,8 mio. kr. til projektet.

Bygningens areal er 1035 m² plus 221 m² øvrig bebyggelse samt udearealer på i alt ca. 5800 m². Den nye daginstitution kan ved spidsbelastning rumme 78 børnehavebørn og 32 i vuggestuebørn.

1 spadestik blev taget den 10. august 2020. Der blev pga. situationen med Covid-19 afholdt et forsinket rejsegilde den 10. juni 2021 og byggeriet blev taget i brug medio august 2021.

**Økonomiske konsekvenser**

Anlægsregnskabet viser et mindreforbrug på 1.024.484 kr., som er tilført kassen i forbindelse med regnskabsafslutningen for 2021.

### Sagens forløb

02-03-2022 Børn- og Familieudvalget
Godkendt.
23-03-2022 Økonomiudvalget
Anbefales.